રવિવારે રાત્રે લગભગ ૧૦.૩૦ વાગ્યાની આસપાસ @AnkurSingh નામના ટ્વિટર હેન્ડલથી આ ટ્વિટ કરવામાં આવ્યું હતું. આ ટ્વિટમાં જણાવ્યું હતું કે લખનૌમાં મોદીની મહારેલી પૂર્વે ટ્રેન રેલવે દુર્ઘટનાનો પ્લાન હતો. છેલ્લે કાનપુરમાં પણ રેલવે દુર્ઘટનાના મોદીના કાર્યક્રમના થોડા સમય પહેલાં જ થઈ હતી. રેલવે પ્રધાને આ ટ્વિટને રિટ્વિટ કર્યું હતું, જેના આધારે એવું માની શકાય છે કે રેલવે મંત્રાલયને પણ શનિવારની આ ઘટના પાછળ સાજિશની આશંકા છે. આ અગાઉ કાનપુરના સાંસદ મુરલી મનોહર જોશીએ પણ પુખરાયામાં થયેલા રેલવે અકસ્માત પાછળ સાજિશની આશંકા વ્યક્ત કરી હતી.